

 REPUBLIKA HRVATSKA

 OPĆINSKO DRŽAVNO ODVJETNIŠTVO

 U VINKOVCIMA

 Vinkovci, Vladimira Nazora 4

Broj: P-10/2024-14

Vinkovci, 2. svibnja 2024.

Temeljem čl. 175. stavak 3. podstavak 4. Zakona o državnim službenicima (Narodne novine, broj 155/23) i članka 4. Uredbe o raspisivanju i provedbi javnog natječaja i internog oglasa u državnoj službi (Narodne novine, broj 78/17 i 89/19), te sukladno oglasu objavljenom dana 5. travnja 2024. na stranicama Državnog odvjetništva Republike Hrvatske, Ministarstva pravosuđa i uprave Republike Hrvatske i nadležne službe za zapošljavanje, za prijam u državnu službu na određeno vrijeme u Općinsko državno odvjetništvo u Vinkovcima na radno mjesto zapisničar u državnom odvjetništvu – 1 izvršitelj/ica, oglašava se slijedeća

OBAVIJEST

I. Testiranje kandidata koji su podnijeli pravovremene i uredne prijave te ispunjavaju formalne uvjete za radno mjesto zapisničar u državnom odvjetništvu održat će se

u prostorijama Općinskog državnog odvjetništva u Vinkovcima, Vinkovci, Vladimira Nazora 4

dana 9. svibnja 2024. s početkom u 09,00 sati

II. Testiranju mogu pristupiti samo osobe koje se imaju smatrati kandidatima sukladno članku 10. Uredbe.

III. Testiranju mogu pristupiti oni kandidati koji pravovremeno dođu u zakazani dan i vrijeme iz točke I. ove obavijesti te dokažu svoj identitet važećom identifikacijskom ispravom.

Za vrijeme pisanog dijela testiranja kandidatima nije dozvoljeno napuštati prostoriju u kojoj se obavlja testiranje, razgovarati s ostalim kandidatima, koristit se zakonima, izuzev onih koje im za potrebe testiranja daju članovi komisije, drugom literaturom i bilješkama te koristiti mobitel ili druga komunikacijska sredstva.

Zbog povrede navedenih pravila kandidat će biti udaljen s provjere znanja, dok postignuti rezultat Komisija za provedbu oglasa (u daljnjem tekstu Komisija), neće priznati ni ocijeniti.

IV. Nakon provedbe pisanog dijela testiranja, na razgovor s Komisijom bit će pozvani oni kandidati koji su zadovoljili na provjeri znanja, sposobnosti i vještina u pisanom dijelu testiranja, a sve sukladno članku 13. Uredbe.

Raspored održavanja razgovora s Komisijom bit će utvrđen po završetku pisanog dijela testiranja, o čemu će kandidati biti obaviješteni.

Razgovor s Komisijom bit će proveden i vrednovan sukladno članku 14. Uredbe.

V. Kandidat koji nije pristupio testiranju više se ne smatra kandidatom u postupku.

VI. Sadržaj i način testiranja kandidata za radno mjesto zapisničar u državnom odvjetništvu te pravni izvori za pripremu kandidata za testiranje objavljeni su na web stranici Državnog odvjetništva Republike Hrvatske [www.dorh.hr](http://www.dorh.hr) istovremeno s objavom oglasa.

VII. Čelniku tijela Komisija dostavlja izvješće o provedenom postupku koje potpisuju svi članovi Komisije.

VIII. Izabranom kandidatu/kandidatkinji dostavlja se obavijest o izboru, a radi dostave uvjerenja o zdravstvenoj sposobnosti za obavljanje poslova radnog mjesta i uvjerenja nadležnog suda da se protiv njega ne vodi kazneni postupak.

IX. Za najboljeg kandidata Općinsko državno odvjetništvo u Vinkovcima, sukladno odredbi čl. 122. stavak 3. Zakona o državnom odvjetništvu (Narodne novine, broj 67/18. i 21/22.), podnosi zahtjev za provedbu temeljne sigurnosne provjere nadležnoj sigurnosno-obavještajnoj agenciji. Sigurnosna provjera provodi se sukladno zakonu kojim se utvrđuje provođenje sigurnosnih provjera.

X. Nakon dostave navedenih uvjerenja te rezultata provjere, čelnik tijela donosi rješenje o prijmu u državnu službu na određeno vrijeme izabranog kandidata/kandidatkinje, a koje se dostavlja kandidatima javnom objavom na web stranici Ministarstva pravosuđa i uprave Republike Hrvatske. Dostava rješenja kandidatima smatra se objavljenom istekom osmog dana od dana objave na web stranici Ministarstva pravosuđa i uprave Republike Hrvatske.

 KOMISIJA ZA PROVEDBU OGLASA